
KAS:MÉH-LAKÁS-ÉPÍTÉS

A Kárpát-medence sajátos mikroklímával rendelkezik ezért hazánk növényvilága kitűnő méhlegelő. A vizsgálat területét az a tájként értelmezett hely jelenti ahol a méh-természet-ember-kapcsolatrendszere megszületik.
A dolgozat tárgya olyan szabályok szerint szerkesztett tér elemzése amelyben a méhész elvárásai és igényei a méhcsalád biológiai igényeivel találkozik. Az analízis a méhes mint - tervezési programot, igényeket és bensőséges gondolatokat hordozó- "doboz" megalkotásától egészen a méhész, a méh és táj, a helyszín illetve a környezet viszonyának elemzéséig terjed.
A befejező rész ezen túlmenően a születendő építészeti alkotást valódi kiegészítőként tárgyalja, amely funkcionális vagy térbeli értelemben gazdagítja a meglévő környezetet.



